Jason Momoa

Joseph Jason Namakaeha Momoa (* 1. august 1979, Honolulu, Havaj, USA) je americký herec. Debutoval ako Jason Ioane v akčnom dramatickom seriáli Baywatch: Hawaii (19992001). Po seriáli nasledovali stvárnenia Ronona Dexa v sci-fi seriáli Hviezdna brána: Atlantída (20052009), hral Khala Droga v prvých dvoch sériách fantasy seriálu HBO: Hra o tróny (20112012). Ďalej stvárnil Declana Harpa v historickom dramatickom seriáli Frontier (20162018) a zahral si aj postavu Baba Voss v sci-fi seriáli See (20192022). V posledných dvoch uvedených sériách si zahral hlavnú rolu.

Od roku 2016 stvárňuje Arthura Curryho / Aquamana v DC Extended Universe (DCEU). Ako Aquaman sa najprv objavil vo filme Batman v Superman: Úsvit spravodlivosti (2016) a potom v Liga spravodlivosti (2017).

Hlavnú rolu ale stvárnil vo filme Aquaman (2018) a jeho pokračovaní Aquaman and the Lost Kingdom, ktoré vyjde v decembri 2023, ale mal aj cameo v televíznom seriáli Peacemaker (2022súčasnosť). Momoa tiež hral Duncana Idaha vo filmovej adaptácii sci-fi románu Duna z roku 2021.

 Detstvo a mladosť 
Momoa sa narodil 1. augusta 1979 v Honolulu na Havaji fotografke Coni (Lemke) a maliarovi Josephovi Momoovi. Je jedináčik. Jeho otec má havajských predkov a jeho matka má korene z Nemecka, Írska ale aj národnosti Pawnee. Krátko po jeho narodení sa jeho rodičia rozviedli a on a jeho matka sa presťahovali do Norwalku v Iowe, kde vyrastal. Vyštudoval Norwalkskú strednú školu, kde bol súčasťou futbalového tímu po boku Brandona Routha. Navštevoval Havajskú univerzitu.

 Kariéra 
V 19 rokoch, keď žil a pracoval v Honolulu, sa Momoa rozhodol ísť na konkurz do seriálu Baywatch Hawaii, v ktorom dostal rolu ako Jason Ioane (19992001).

Okrem účinkovania vo filmoch Johnson Family Vacation (2004) a Hviezdna brána: Atlantída (20052009) mal Momoa rolu ako Roman v štyroch epizódach komediálno-dramatického televízneho seriálu The Game (2009). Stvárnil hlavného hrdinu vo filme Barbar Conan (2011), novej verzie filmu z roku 1982 a v úlohe, ktorú preslávil Arnold Schwarzenegger. Momoa získal svoju rolu Khala Droga v HBO Hra o tróny prostredníctvom svojho konkurzu, v ktorom predviedol tanec Haka, jeden z mnohých zastrašujúcich maorských tancov.

Momoa spolu so scenáristami Jonathanom Hirschbeinom a Robertom Mollohanom režíroval americký dramatický thriller Cesta do Palomy (2014). Vo filme si zahrali Momoa, Sarah Shahi, Lisa Bonet, Michael Raymond-James a Wes Studi. Premiéru mal na filmovom festivale v Sarasote v apríli 2014. Film mal limitovanú premiéru v kinách 15. júla 2014 v New Yorku a Los Angeles a vydanie na VOD.

V marci 2014 sa Momoa pripojil k čiernej komédii/trileru Stratený na Aljaške po boku hercov Cary Elwes a Haley Webb; hlavná fotografia filmu bola robená priamo na Aljaške. Hral tiež ako Phillip Kopus, indián z Ramapough Mountain, v dramatickom seriáli Červená cesta (20142015).

V júni 2014 bolo oznámené že si Momoa zahrá rolu Arthura Curryho/Aquamana po tom, čo sa zúčastnil konkurzu na Brucea Wayna/Batmana. Prvýkrát hral rolu ako cameo vo filme Batman vs Superman: Úsvit spravodlivosti. Momoa hral postavu v hlavnej úlohe vo filme Liga spravodlivosti z roku 2017. Potom hral vo filme Aquaman, ktorý vyšiel koncom roka 2018. Túto úlohu si zopakoval aj vo filme Lego príbeh 2.

V auguste 2014 Momoa stvárnil Connora v kanadskom hororovom akčnom filme Wolves a zahral si v sci-fi horore Debug, ktorý bol napísaný a režírovaný britským kanadským hercom Davidom Hewlettom. Vo februári 2015 bolo oznámené, že stvárni kanibala v dramatickom trileri Šialení kanibali. V roku 2015 bol Momoa obsadený do kanadského akčného filmu Snežná pasca, ktorý vyšiel 2. februára 2018.

Začiatkom r.2017 prijal rolu Rica Rodrigueza v oficiálnej filmovej sérii Just Cause.

V rokoch 2016 až 2018 stvárnil Declana Harpa vo všetkých troch sezónach kanadského historického dramatického televízneho seriálu Frontier a zároveň bol aj jeho výkonným producentom. Séria zaznamenáva severoamerický obchod s kožušinami v Kanade na konci 18. storočia a sleduje Declana Harpa, ktorý vedie kampaň za porušenie monopolu spoločnosti Hudson's Bay Company, ktorá sa stala skorumpovanou a angažuje sa v nezákonnej činnosti, aby zbohatla.

V júli 2018 Momoa prijal rolu do postapokalyptickej dramatickej série See.

Vo februári 2019 bol Momoa herecky obsadený na postavu Duncana Idaho vo filme od režiséra Denisa Villeneuva Duna.

Vo februári 2020 sa objavil v reklame pre Super Bowl. Objavil sa aj v upútavke na skladbu „Scary Little Green Men“ od Ozzyho Osbourna z jeho albumu Ordinary Man.

V januári 2022 bolo oznámené, že Momoa sa pripojí k hereckému obsadeniu desiateho filmu Fast & Furious s názvom Fast X ako úhlavný nepriateľ. Film režíroval Vin Diesel, ktorý si zahral aj v hlavnej úlohe.

V apríli 2022 bolo oznámené, že si Momoa zahrá vo filmovej adaptácii Minecraftu s Jaredom Hessom.

 Súkromný život 
náhľad| Momoa v júli 2017
Momoa sa spoznal so svojou prvou snúbenicou, herečkou Simmone Jade Mackinnon, na natáčaní filmu Baywatch v roku 1999. Po 6-ročnom vzťahu sa v roku 2004 zasnúbili. Mackinnon a Momoa však zrušili svoje zasnúbenie po tom, čo si Momoa začal vzťah s herečkou Lisou Bonetovou v roku 2005. Pár sa zosobášil až v októbri 2017. V júli 2007 Bonet porodila ich prvú dcéru. Ich druhé dieťa, syn, sa narodilo v decembri 2008. V januári 2022 sa však Momoa a Bonet rozišli.

Momoa sa naučil bojové umenia pre svoju rolu vo filme Hviezdna brána: Atlantída. V roku 2017 začal praktizovať brazílske jiu-jitsu.

Je fanúšikom heavy metalovej hudby a poznamenal, že „stavia 'svoje' postavy z metalových skladieb“. Pozval členov kapely Archspire na cameo vystúpenia v prvej epizóde televízneho seriálu See a tiež trénoval správnu techniku kričania so spevákom kapely Archspire, pre dôležitú scénu v seriáli. 30. októbra 2020 sa Momoa objavil v piesni „Doom“ od black metalovej skupiny Scour. Momoa sa venuje hudbe ako hobby a vo svojom voľnom čase hrá na basgitaru, mandolínu, ukulele a gitaru.

Momoa má množstvo tetovaní, vrátane polovičného rukávu na ľavom predlaktí, čo symbolizuje poctu rodinnému bohovi alebo „aumakuovi“.

Zúčastnil sa protestov proti vybudovaniu tridsaťmetrového teleskopu na Mauna Kea, pretože je posvätným miestom pre domorodých Havajčanov.

 Jazva na tvári 
15. novembra 2008 si Momoa porezal tvár rozbitým pohárom počas hádky v Birds Cafe, krčme v Hollywoode v Kalifornii. Dostal približne 140 stehov počas chirurgie a jazva cez ľavé obočie je zjavná doteraz. Útočníka odsúdili za útok na päť rokov väzenia.

 Filmografia 

 Film 
Rok Názov Rola Poznámky 2004 Rodinka na výlete Navarro2007 Pipeline Kai2010 Brown Bag Diaries: Ridin' the Blinds in B Minor Mikey Krátky filmTiež aj režisér, scenárista a výkonný producent 2011 Barbar Conan Conan 2012 Bez súcitu Keegan2014 Cesta do Palomy  Tiež aj režisér, producent a spoluscenárista Debug I Am Wolves Connor2015 Batman vs Superman: Úsvit spravodlivosti  Cameo 2016 Sugar Mountain  2017 Vtedy v Kalifornii Spider Šialení kanibali  Liga spravodlivosti Arthur Curry / Aquaman2018 Snežná pasca Joe Braven Tiež aj producent Aquaman Arthur Curry / Aquaman2019 Lego film 2 Hlas 2020 Gather Sám seba Dokumentárny filmTiež aj výkonný producent 2021 Liga spravodlivosti Zacka Snydera Arthur Curry / Aquaman Režisérsky zostrih Justice League Sweet Girl Ray Cooper Tiež aj producent Duna Duncan Idaho2022 Sníčkokraj Flip The Last Manhunt Big Jim Tiež aj výkonný producent 2023 Aquaman and the lost Kingdom Arthur Curry / Aquaman Post produkciaTiež aj spoluautorom príbehu Fast X Dante Natáčanie 2024 Rýchlo a zbesilo 11 V predprodukcii Minecraft Steve V predprodukcii

 Televízia 
Rok Názov Rola Poznámky 19992001 Baywatch: Havaj Jason Ioane Hlavná rola 2003 Baywatch: Havajská svadba Jason Ioane Televízny film V pokušení Kala 20042005 North Shore  Hlavná rola 20052009 Hviezdna brána: Atlantída  Hlavná rola 2009  Roman 4 epizódy 20112012 Hra o tróny  Opakujúca sa rola 20142015 Červená cesta  Hlavná rola Drunk History Rôzne roly 2 epizódy 20162018 Frontier  Hlavná rola; aj výkonný producent 2018 SNL (Saturday Night Live) Sám seba (hostiteľ) Epizóda: „Jason Momoa/Mumford & Sons“ 2019 Simpsonovci Sám (hlas) Epizóda: „ The Fat Blue Line “ 20192022 See  Hlavná rola 2022 Peacemaker Arthur Curry / Aquaman Epizóda: „ It's Cow or Never “ TBA Chief of War TBA Miniséria, tiež aj spolutvorca a výkonný producent

 Ocenenia a nominácie 
rok Cena Kategória PrácaVýsledok 2011 Ocenenia CinemaCon  Mužská vystupujúca hviezda  Barbar Conan a Hra o trónyVýhra Ocenenia Scream  Najlepší súbor hercov Hra o trónyNominovaný Ocenenia Screen Actors Guild  Vynikajúci výkon súboru v dramatickom seriáliNominovaný 2017 Ocenenia Canadian Screen  Najlepší herec v hlavnej hlavnej dramatickej úlohe HranicaNominovaný 2019 Ocenenia Nickelodeon Kids' Choice  Obľúbený filmový herec AquamanNominovaný Obľúbený superhrdinaNominovaný Filmové a televízne ceny MTV Najlepší bozk (zdieľaný s Amber Heard )Nominovaný Ocenenia Teen Choice Nominovaný

 Iné projekty 

 Externé odkazy 



 Zdroj 

Kategória:Osobnosti z Honolulu
Kategória:Filmoví herci USA
Kategória:Osobnosti USA írskeho pôvodu
Kategória:Osobnosti USA nemeckého pôvodu